Ահա և Փոլլին

«Ահա և Փոլլին» (), 2004 թվականի ռոմանտիկ կատակերգություն։ Գլխավոր դերերում Ջենիֆեր Էնիսթոնը և Բեն Սթիլերն են։

Սյուժե 
Ռուբեն Ֆեֆֆերը (Բեն Սթիլեր) մեղրամիս է անցկացնում իր կնոջ՝ Լիզա Կրամերի (Դեբրա Մեսսինք) հետ Սուրբ Բարդուղիմեոսի կղզում։ Մի անգամ նա տեսնում է իր կնոջը Կլոդի (Հենք Ազարիա)՝ ֆրանսիացի սկուբա դայվինգի ուսուցչի հետ գրկախառնված։ Դա տեսնելուց հետո նա միայնակ վերադառնում է Նյու Յորք։ Ռուբենը գնում է արվեստի պատկերասրահ իր ընկերոջ՝ Սենդիի հետ և այնտեղ հանդիպում է ավագ դպրոցի իր դասընկերուհուն՝ Փոլլի Պրինցին (Ջենիֆեր Էնիսթոն)։ Նա մի փոքր խելագար, տարօրինակ և էքցենտրիկ կին է, սիրում է կծու կերակուր և խոզուկ է պահում։ Չնայած նրա տարօրինակությանը, Ռուբենը հասկանում է, որ նա զգացմունքներ ունի աղջկա հանդեպ։ Նրանք սկսում են հանդիպել։

Ֆիլմի վերջում Ռուբենը և Փոլին գնում են արձակուրդը վայելելու այն նույն կղզում, որտեղ նա և Լիզան մեղրամիս էին անցկացնում։ Ռուբենը այնտեղ տեսնում է Կլոդին, բայց վերջինիս վրա բարկանալու փոխարեն, նրան շնորհակալություն է հայտնում։

Դերերում

Հետաքրքիր փաստեր 
 Ֆիլմի պրոդյուսերներից մեկը Դենի Դե Վիտոն է։
 Ֆիլմի բյուջեն կազմել է $ 42 միլիոն, շահույթը՝ ավելի քան $ 171 միլիոն։ Ջենիֆեր Էնիսթոնի հոնորարը կազմել է $ 5 միլիոն։
 Բեն Սթիլերի, Հենք Ազարիայի և Ալեք Բոլդուինի հետ Ջենիֆեր Էնիսթոնը ծանոթ է եղել «Ընկերներ» հեռուստասերիալից։
 Ֆիլմի նկարահանվել է 2002 թվականի նոյեմբերից մինչև 2003 թվականի փետրվարը, բայց ֆիլմի շնորհանդեսը կայացել է 2004 թվականին։

Ծանոթագրություններ

Արտաքին հղումներ 
 Պաշտոնական կայք 
 

2004 ֆիլմեր
Ամերիկյան կինոկատակերգություններ
Անգլերեն ֆիլմեր
Ամերիկյան ֆիլմեր
Universal Pictures ֆիլմեր
Ամերիկյան ռոմանտիկ կինոկատակերգություններ
2000-ականների ռոմանտիկ կինոկատակերգություններ
Ամուսնական դավաճանությունը ֆիլմերում
Ամերիկյան ռոմանտիկ ֆիլմեր
Ֆիլմեր, որոնց գործողությունները տեղի են ունենում Նյու Յորքում
Դենի Դե Վիտոյի ֆիլմեր